Perpausak+elkartzeko+bidea

Perpausak elkartzeko bidea. Menderakuntza
Batzuetan, perpaus bat beste baten barruan txertatzen dugu menderagailuez baliatuz. Horrelakoetan menderakuntza erabiltzen ari gara.

Juntagailuen aldean hainbat ezaugarri berezi dituzte menderagailuek:


 * Juntagailuak hitz solteak dira, eta menderagailuak, berriz, atzizkiak.


 * Juntaduran, maila bereko perpausak elkartzen dira; menderakuntzan, berriz, perpaus nagusia eta menpekoa ditugu.


 * Juntaduran ez dago ia mugikortasunik, baina menderakuntzan, mugikortasuna dago hurrenkeraren aldetik.


 * Menderakuntza errekurtsiboa da, hau da, menpeko perpaus baten barruan beste bat txerta daiteke, nahi adina aldiz.

Menderakuntzaren barruan honako multzoak bereiz ditzakegu:


 * **Perpaus Osagarriak**: //Amak esan du ez de**la** etorriko//.


 * **Zehar Galderak**: //Jakin nahi dut ea lana egin duzu**n**//.


 * **Helburuzkoak**: //Krema ekarri dut zuri ema**teko**//.


 * **Kausazkoak**: //Ez da etorri gaixo dagoe**lako**//.


 * **Baldintzazkoak**: //Euria egiten **ba**du ez noa//.


 * **Erlatibozkoak**: //Ikusi duzu**n** gizona nire aita da//.


 * **Denborazkoak**: //Zu etorri zinen**ean** ohean sartu nintzen//.


 * **Kontzesiboak**: //Lana gaizki egin **arren** ordaindu egin didate//.


 * **Moduzkoak**: //Zuk esan **bezala** egin dugu//.


 * **Konparaziozkoak**: //Hau espero nuen **baino hobeto** atera zaigu//.


 * **Ondoriozkoak**: **Hain** zen altua, **non** sabairaino heltzen baitzen.